રાજકોટ તા. ૧૦: કુવાડવાના ખેરવા ગામે રહેતાં અને પીપરડી ગામના પાટીયા પાસે પાન-બીડીની દૂકાન ધરાવતાં મહેન્દ્રસિંહ સજુભા ઝાલા (ઉ.૫૬) નામના પ્રોૈઢ દૂકાને સાંજે એકલા હતાં ત્યારે ખેરવાના આબીદ અલીભાઇ બાદીએ આવી ઝાપટો મારી તેમજ ખભા પર ધોકો ફટકારી જાનથી મારી નાંખવાની ધમકી આપી 'દૂકાન ખુલ્લી રાખવી હોય તો પૈસા દેવા પડશે' તેમ કહી ગલ્લામાંથી ચારેક હજાર રૂપિયાની રોકડ લઇ ભાગી જતાં આ પ્રોૈઢ સારવાર માટે રાજકોટ સિવિલ હોસ્પિટલમાં દાખલ થયા છે.